Budapest Főváros II. Kerületi Önkormányzat

**Gazdasági és Tulajdonosi Bizottság**

**3/2015.**

###### JEGYZŐKÖNYV

**Készült:** a Gazdasági és Tulajdonosi Bizottság 2015. március 5-i rendkívüli ülésén 8.30 órai kezdettel a Budapest II. kerületi Polgármesteri Hivatal, Budapest II. kerület Mechwart liget 1. III. emelet 310. hivatalos helyiségében.

**Jelen vannak:** **érkezett**

Őrsi Gergely bizottsági elnök 8.30 órakor

Ernyey László bizottsági tag 8.30 órakor

Gárdos Pál bizottsági tag 8.30 órakor

Dr. Láng Orsolya meghívott

Dr. Silye Tamás jegyzőkönyvvezető

Őrsi Gegely, a Gazdasági és Tulajdonosi Bizottság elnöke (a továbbiakban: Elnök) megállapítja, hogy a Bizottság 4 tagja közül 3 tag van jelen, a Bizottság határozatképes, az ülést megnyitja.

Elnök javaslatot tesz a jegyzőkönyv hitelesítőre Ernyey László bizottsági tag személyében, majd a javaslatot szavazásra bocsátja.

Elnök megállapítja, hogy a Bizottság a szavazás eredményeként az alábbi döntést hozta:

# Budapest Főváros II. Kerületi Önkormányzat Gazdasági és

**Tulajdonosi Bizottságának 68/2015.(III.05.) határozata**

A Gazdasági és Tulajdonosi Bizottság úgy dönt, hogy a jelen jegyzőkönyv hitelesítésével Ernyey László bizottsági tagot bízza meg.

(3 bizottsági tag van jelen, 3 igen, 0 nem, 0 tartózkodás)

Elnök szavazásra bocsátja a napirend összeállítására vonatkozó javaslatot.

Elnök megállapítja, hogy a Bizottság a szavazás eredményeként az alábbi döntést hozta:

# Budapest Főváros II. Kerületi Önkormányzat Gazdasági és

**Tulajdonosi Bizottságának 69/2015.(III.05.) határozata**

A Gazdasági és Tulajdonosi Bizottság úgy dönt, hogy a napirendet az alábbiak szerint fogadja el:

1. Döntés Budapest II. kerület, belterület 13372/1/A/2 és 13372/1/A/3 hrsz alatt található helyiségek 17 m2 alapterületű részének határozott időre történő bérbeadásáról

(3 bizottsági tag van jelen, 3 igen, 0 nem, 0 tartózkodás)

**Napirend 1. pont**

Döntés Budapest II. kerület, belterület 13372/1/A/2 és 13372/1/A/3 hrsz. alatt található helyiségek 17 m2 alapterületű részének határozott időre történő bérbeadásáról

Előterjesztő: dr. Láng Orsolya, a Vagyonhasznosítási és Ingatlan-nyilvántartási Iroda vezetője

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés **A./** határozati javaslatát az alábbi kiegészítéssel:

*„A Bizottság úgy dönt, hogy a Budapest Főváros II. Kerületi Önkormányzat tulajdonában álló, Budapest II. kerület, belterület 13372/1/A/2 és 13372/1/A/3 hrsz. alatt található üzlethelyiségek, önálló bejárattal rendelkező, az előterjesztés mellékletét képező alaprajzon megjelölt 17 m2 alapterületű, áruátvevő, előtér és wc helyiségekből álló részét a …………………… Korlátolt Felelősségű Társaság részére mellékhelyiség és öltöző használata céljára, a bérleti szerződés megkötésétől* ***2015. május 31. napjáig*** *terjedő határozott időre bérbe adja azzal, hogy szerződő felek a bérleti szerződést a 2013. évi V tv. (Polgári Törvénykönyv) 6:339. § (2) bekezdésében foglaltak szerint mondhatják fel rendes felmondással.*

*A bérleti díj összege a Budapest Főváros II. Kerületi Önkormányzat 701-712/2004. (XII.16.) Képviselő-testületi határozatai, valamint a* …………………… *Kft. által elkészített értékbecslés alapján a 34/2004.(X.13.) önkormányzati rendelet rendelkezései szerint:* ***22.000,-Ft + ÁFA/hó.***

*A 34/2004.(X.13.) önkormányzati rendelet 40. § (3) bekezdése értelmében a helyiségbérleti szerződés megkötésének feltétele, hogy a bérlő a szerződés aláírásáig háromhavi bérleti díjnak megfelelő mértékű összeget fizessen meg bérbeadó részére (óvadék), amely összeg nem vagy késedelmes fizetés, károkozás esetén a bérbeadó által szabadon felhasználható. A helyiségbérleti jogviszony megszűnésekor az óvadék a bérlő és a bérbeadó közötti elszámolást követően visszajár. A bérbeadó az óvadék összege után kamatot nem fizet.*

*A bérlő saját költségén vállalja, hogy az üzlethelyiségek önálló bejárattal rendelkező 17 m2 alapterületű részét (áruátvevő, előtér és wc) a helyiség többi részétől a birtokbaadás napján gipszkarton fallal leválasztja azzal, hogy az általa végzett munkálatok ellenértékének megtérítésére vagy bérbeszámításra semmiféle igényt nem tarthat és azt a bérleti szerződés bármely okból történő megszűnése, vagy megszüntetése esetén saját költségén megtérítési igény nélkül lebontja és az eredeti állapotot helyreállítja.*

*A bérlő vállalja, hogy a helyiségrészt a bérleti szerződés bármely okból történő megszűnése, vagy megszüntetése esetén tisztán, rendeltetésszerű használatra alkalmas állapotban adja vissza Budapest Főváros II. Kerületi Önkormányzat, vagy a képviseletében eljáró II. Kerületi Városfejlesztő Zrt. munkatársai részére.*

*Amennyiben a* …………………… *Kft. a helyiségbérleti szerződést 2015. március 15. napjáig nem köti meg, úgy a jelen határozat a határidő leteltét követő napon minden további jogcselekmény nélkül hatályát veszti.*

*A Bizottság a polgármester és a jegyző útján felkéri dr. Láng Orsolyát, a Vagyonhasznosítási és Ingatlan-nyilvántartási Iroda vezetőjét, hogy tegye meg a szükséges intézkedéseket.*

***Felelős:*** *Polgármester*

***Határidő:*** *2015. március 31.”*

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 70/2015.(III.05.) határozata**

A Bizottság úgy dönt, hogy a Budapest Főváros II. Kerületi Önkormányzat tulajdonában álló, Budapest II. kerület, belterület 13372/1/A/2 és 13372/1/A/3 hrsz. alatt található üzlethelyiségek, önálló bejárattal rendelkező, az előterjesztés mellékletét képező alaprajzon megjelölt 17 m2 alapterületű, áruátvevő, előtér és wc helyiségekből álló részét a …………………… Korlátolt Felelősségű Társaság részére mellékhelyiség és öltöző használata céljára, a bérleti szerződés megkötésétől **2015. május 31. napjáig** terjedő határozott időre bérbe adja azzal, hogy szerződő felek a bérleti szerződést a 2013. évi V tv. (Polgári Törvénykönyv) 6:339. § (2) bekezdésében foglaltak szerint mondhatják fel rendes felmondással.

A bérleti díj összege a Budapest Főváros II. Kerületi Önkormányzat 701-712/2004. (XII.16.) Képviselő-testületi határozatai, valamint a …………………… Kft. által elkészített értékbecslés alapján a 34/2004.(X.13.) önkormányzati rendelet rendelkezései szerint: **22.000,-Ft + ÁFA/hó.**

A 34/2004.(X.13.) önkormányzati rendelet 40. § (3) bekezdése értelmében a helyiségbérleti szerződés megkötésének feltétele, hogy a bérlő a szerződés aláírásáig háromhavi bérleti díjnak megfelelő mértékű összeget fizessen meg bérbeadó részére (óvadék), amely összeg nem vagy késedelmes fizetés, károkozás esetén a bérbeadó által szabadon felhasználható. A helyiségbérleti jogviszony megszűnésekor az óvadék a bérlő és a bérbeadó közötti elszámolást követően visszajár. A bérbeadó az óvadék összege után kamatot nem fizet.

A bérlő saját költségén vállalja, hogy az üzlethelyiségek önálló bejárattal rendelkező 17 m2 alapterületű részét (áruátvevő, előtér és wc) a helyiség többi részétől a birtokbaadás napján gipszkarton fallal leválasztja azzal, hogy az általa végzett munkálatok ellenértékének megtérítésére vagy bérbeszámításra semmiféle igényt nem tarthat és azt a bérleti szerződés bármely okból történő megszűnése, vagy megszüntetése esetén saját költségén megtérítési igény nélkül lebontja és az eredeti állapotot helyreállítja.

A bérlő vállalja, hogy a helyiségrészt a bérleti szerződés bármely okból történő megszűnése, vagy megszüntetése esetén tisztán, rendeltetésszerű használatra alkalmas állapotban adja vissza Budapest Főváros II. Kerületi Önkormányzat, vagy a képviseletében eljáró II. Kerületi Városfejlesztő Zrt. munkatársai részére.

Amennyiben a …………………… Kft. a helyiségbérleti szerződést 2015. március 15. napjáig nem köti meg, úgy a jelen határozat a határidő leteltét követő napon minden további jogcselekmény nélkül hatályát veszti.

A Bizottság a polgármester és a jegyző útján felkéri dr. Láng Orsolyát, a Vagyonhasznosítási és Ingatlan-nyilvántartási Iroda vezetőjét, hogy tegye meg a szükséges intézkedéseket.

**Felelős:** Polgármester

**Határidő:** 2015. március 31.

(3 bizottsági tag van jelen, 3 igen, 0 nem, 0 tartózkodás)

Az ülés befejezésének időpontja: 8.35 órakor.

A jegyzőkönyv gépelve 2015. március 5. napján.

……………………………….

**Őrsi Gergely**

Bizottság elnöke

hitelesítette: ……………………………

**Ernyey László**

……….………………………

**dr. Silye Tamás**

Jegyzőkönyvvezető

|  |
| --- |
| **Kapják:**  Dr. Láng Zsolt polgármester  Jegyzői Titkárság |
| Vagyonhasznosítási és Ingatlan-nyilvántartási Iroda |
| Budapest Főváros Kormányhivatala |
|  |
|  |
|  |
|  |
|  |